Dragi 6.a,

spodaj vam posredujem rešitve. 12. naloga je samostojna, ker bi bilo precej zamudno, da bi iz obeh delovnih zvezkov prepisali vse krajšave :) Tako, s tem poglavjem smo končali. Danes in jutri bomo še malo ponavljali jezik, potem pa se bomo lotili književnosti, da malo popestrimo tale naš pouk na daljavo. Spodaj imate učni list, ki ga, prosim, rešite. Rešitve si lahko zapišete tudi v zvezke. Danes boste ponovili prislov. Malo si pokukajte v svoje delovne zvezke, drugi del, poglavje 21. Kako smo se nasmejali, kajne, ko sem jaz na sličicah narobe razumela, kdo je Juretova mami :) Na str. 87!

Lepo se imejte!

Vaša učiteljica Urša

**Rešitve (poglavje Na kratko)**

**9.** inženir, gospod, tega meseca, in tako naprej

**10.** Ga., p., prof., stol., pr. n. št., pr. Kr., sv.

**11.** 2 m, STA, dr., OZN, npr., idr., p. p.

**PRISLOV**

**1. V povedi podčrtaj prislove, nato se po njih vprašaj in jim določi vrsto.**

Včasih smo doma radi peli. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Preživljali smo zelo lepe trenutke. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kmalu se bomo srečali. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dvakrat ti je že povedala, tretjič ti ne bo. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Razloži razliko med podčrtanima prislovoma.**

Potrkala je in vstopila noter. Notri je bilo lepo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Podčrtane besede prepiši v preglednico in jo reši.**

Ta naloga je zame trd oreh. Trdo sem garala za dobre ocene.

Čaka jo svetla prihodnost. Bilo je svetlo.

Te hlače so tesne. Tesno mi je pri srcu.

|  |  |
| --- | --- |
| PRIDEVNIKI: | PRISLOVI: |
| VPRAŠALNICA: | VPRAŠALNICA: |

**4. Navedenim prislovom poišči prislove z nasprotnim pomenom.**

blizu \_\_\_\_\_\_\_\_\_\_\_\_\_\_\_\_\_\_ pogumno \_\_\_\_\_\_\_\_\_\_\_\_\_\_\_\_\_\_\_\_\_ navzdol \_\_\_\_\_\_\_\_\_\_\_\_\_\_\_\_\_\_\_\_\_

levo \_\_\_\_\_\_\_\_\_\_\_\_\_\_\_\_\_\_ nikoli \_\_\_\_\_\_\_\_\_\_\_\_\_\_\_\_\_\_\_ naprej \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Besedo DOLGO uporabi v povedi kot prislov.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Navedenim prislovom poišči sopomenke (prislove s podobnim pomenom).**

zopet \_\_\_\_\_\_\_\_\_\_\_\_\_\_\_\_\_\_ naposled \_\_\_\_\_\_\_\_\_\_\_\_\_\_\_\_\_\_\_\_\_ nocoj \_\_\_\_\_\_\_\_\_\_\_\_\_\_\_\_\_\_\_\_\_\_

**7. Iz podčrtanih besednih zvez tvori prislove, kjer je mogoče.**

V Sloveniji živijo po večini Slovenci. \_\_\_\_\_\_\_\_\_\_\_\_\_\_\_\_\_\_\_\_ Ravnal se je po večini. \_\_\_\_\_\_\_\_\_\_\_\_\_\_

Pred kontrolno si po navadi ne dela skrbi. \_\_\_\_\_\_\_\_\_\_\_\_\_\_\_\_ Povprašal ga je po navadi iz otroških let. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_